open-index/open-wikipedia-markdown huggingface dataset:
Drveće Valara

Drvece Valara su imaginarne biljke iz knjige Silmarilion. Kada su Valari stvorili Neumiruće Zemlje, Javana, kraljica biljaka, stvorila je dva prelijepa drveta. Prvo drvo je bilo od srebra i zvalo se Telperion, a drugo zlatno i zvalo se Laurelin. Iz tog drveća izlazila je prelijepa svijetlost. Svi Vilenjaci koji su živjeli u blizini postali su moćni i oštroumni. Također je počelo računanje vremena nazvano Godine Drveća. Međutim,Melkor kada je oteo Silmarile,također je vatrom spalio Drveće. Iz ostataka drveća izašla su dva ploda:zlatni i srebrni. Te plodove su Valari uzdigli na nebo i oni su postali Sunce i Mijesec.

## Također pogledajte 
* Galadriel
* Quenta Silmarilion

Kategorija:Srednja zemlja
Kenya Airways

**Kenya Airways** najveća je aviokompanija Kenije u Istočnoj Africi, te peta najveća avionska kompanija u Africi, iza (South African Airwaysa, Egyptaira, Air Algeriea i Royal Air Maroca). Kenya Airways operatira sa najviše transkontinentalnih letova nego bilo koja druga avionska kompanija u Africi. Njeno čvorište je Međunarodni aerodrom Jomo Kenyatta u Nairobiu, a njen glavni aerodrom je Međunardoni aerodrom Moi u Mombasi.

## Historija 
Kompanija je osnovana u januaru 1977. godine, nakon raspada Istočnoafričke zajednice nakon gašenja East African Airwaysa. Sa radom je počela 4. februara 1977. godine. Kenijska vlada posjedovala je kompaniju u potpunosti sve do aprila 1996. godine.

## Flota 
## Destinacije 
## Također pogledajte 
## Vanjski linkovi 
Kategorija:Avijacija
Kategorija:Avionske kompanije u Keniji
Ben Wallace

**Ben Wallace** je nekadašnji američki košarkaš. Visok je 206&nbsp;cm i igrao je na pozicijama centra i krilnog centra.

## Karijera 
Budući da nije izabran na draftu 1996, igrao je košarku u Italiji, odakle je kao slobodan novajlija 2. oktobar 1996. potpisao ugovor s Washington Bulletsima. Godine 1999. razmijenjen je u Orlando Magic, a u augustu 2000. u Detroit Pistonse.

Igrajući za Pistonse, 4 puta osvojio je nagradu za odbrambenog igrača godine (u sezonama 2001/02, 2002/03, 2004/05. i 2005/06), što je rekord koji dijeli sa Dikembeom Mutombom. Iako mu je po isteku ugovora ponuđeno 48 miliona $ za još 4 sezone (što je i najveći iznos u historiji Pistonsa), Wallace je potpisao za Chicago Bullse (60 miliona $ za 4 sezone).

## Vanjski linkovi 
* Wallaceove statistike  na Basketball Referenceu

Kategorija:Američki košarkaši
Kategorija:Košarkaši Chicago Bullsa
Kategorija:Košarkaši Cleveland Cavaliersa
Kategorija:Košarkaši Detroit Pistonsa
Kategorija:Košarkaši Orlando Magica
Kategorija:Košarkaši Washington Bulletsa
Kategorija:Košarkaši Washington Wizardsa
Kategorija:Biografije, White Hall (Alabama)
Kategorija:Rođeni 1974.
Kategorija:Živi ljudi
Rukajja bint Muhammed

**Rukajja bint Muhammed** bila je kćerka islamskog Poslanika Muhammeda iz braka s Hatidžom. Bila je druga po redu Muhammedova kćerka poslije najstarije, Zejneb. Prvo je bila udata za Utbeta ibn Leheba, sina Ebu-Leheba, a zatim i Osmana ibn Affana. Njen sin je bio Abdullah ibn Osman, koji je umro kada je imao 2 godine. Učestvovala je u Hidžri u Abesiniju.

Umrla je 2. godine po Hidžri (624. godine), u vrijeme bitke na Bedru. Rukajja je umrla prije nego što su se muslimani vratili iz bitke, i ukopana je na Al-Baqi' groblju. Osman je tokom njene bolesti bio uz nju, i nije učestvovao u bici.

## Također pogledajte 
* Fatima bint Muhammed
* Zejneb bint Muhammed
* Um Kulsum bint Muhamed
* Ashabi

## Reference 
Kategorija:Muslimanke
Kategorija:Rođeni 601.
Kategorija:Umrli 624.
Kategorija:Muhammedova djeca
Kategorija:Biografije, Meka
NBA 1999/2000.

**NBA sezona 1999-2000** je bila 54. sezona NBA lige.

## Konačni poredak 
#### Istočna konferencija
| width="50%" valign="top" |

|}
#### Zapadna konferencija
| width="50%" valign="top" |

|}

*D - dobivene utakmice
*I - izgubljene utakmice
*% - omjer u procentima
*Z – zaostatak
***Š** – šampioni

## Statistički lideri u sezoni 1999-2000 
*ŠI – šut iz igre
*SB – slobodna bacanja
*3PŠ – šut za tri poena

## Reference 
Kategorija:NBA sezone
Hitoni

Polyplacophore ili hitone čini mala grupa morskih mekušaca. sačuvali su neke osobine dalekih predaka. Obuhvataju oko 600 vrsta.Dužina im je 1&nbsp;cm do 30&nbsp;cm

## Građa 
Tijelo im je ovalno, spljošteno, a glava im nije izražena. Ljuštura je sastavljena od 8 pokretljivih ploča, koje se sastoje od dva sloja krečnjaka. nisu potpuno pokriveni  plaštom. Plaštena duplja opkoljava životinjino stopalo. Ona je tijesno izbrazdana. Ni na koji naćin glava nije odvojena od tijela. Nema oči i pipke. na površini plašta  raspoređene su ćelije sa funkcijom organa za pipanje, a nekad  osjetljive i na svjetlost.
Žive na kamenitom morskom dnu. Na njeg prijanjaju ili se kreću pomoću stopala. Može se sklupčati u lopticu tako da štiti donje dijelove tijela.
Hrane se algama.

### Razmnožavanje 
Mužjak ispušta spermu koja plovi vodom do ženkine duplje gdje se vrši oplodnja.. 
Kod nekih vrsta oplodnja je regulisana mjesečevim mjenama.. Jedna vrsta je viviparna ( rađa žive oformljene mlade ), kod drugih vrsta oplođenje je spoljašnje. Iz jaja  se izlegu larve ( Trokofore). Onne rastu u odrasle organizme bez  prelaženja u stadijum veligera (larve sa trepljastim pojasom, koji služi za plivanje)

Kategorija:Beskičmenjaci
Jevrejski vjerski obredi

**Jevrejski vjerski obredi**:

## Puhanje u šofar 
Šofar je truba od ovnovskog roga. U nju se puše na Roš Hašanu (Židovsku Novu godinu) i Jom Kipur (Dan pomirbe). U savremenom se Izraelu šofar oglašava u petak poslijepodne kako bi najavio nadolazeći šabat.

## Blagdansko svjetlo 
Paljenje svijeća na Šabat i blagdane središnji je dio židovskog vjerskog obreda.

## Vječno svjetlo 
Dok se svijeće u domovima pale samo na Šabat i blagdane, u sinagogi svijeća ili svjetiljka gori neprekidno, podsjećajući vjernike na vječito Božije prisustvo.

## Pokrivala za glavu 
Kao u svim ortodoksnim sinagogama, tokom službe muškarci pokrivaju glave. Njemački židovi većinom nose jednostavne kape i šešire.

## Razdvajanje muškaraca i žena 
U tradicionalnom židovstvu muškarci i žene mole odvojeni, pa i u sinagogama pregrada razdvaja dijelove određene za muškarce i žene.

Prema Talmudu, židovskome zakoniku iz 6. vijeka to razdvajanje potiče iz razdoblja Jeruzalemskog Hrama.

## Obredno čišćenje 
Prema židovskom zakoniku, ruke se obredno moraju oprati nakon buđenja iz sna, dodirivanja mrtvog tijela, te prije jela, molitve i obreda poput paljenja svijeća.

## Vino i štovanje 
Vino je važan dio židovskih obreda. Danas se njime dočekuje i ispraća Šabat, a i neodvojiv je dio Pesaha i obreda obrezivanja.

## Košer hrana 
Svaki oblik življenja prilika je za štovanje. Opsežni židovski zakoni o prehrani, koji zabranjuju neke vrste hrane i propisuju načine pripremanja hrane, sredstvo su posvećivanja pojedinca i odvajanja izabranog naroda od nevjerničkih zajednica.

## Hljeb 
Dijeljenje hljeba dio je židovskog obreda. Na Šabat se okrugli hljeb, *hala*, blagoslivlja, pospe solju i jede. Na blagdan Pesah, beskvasni je hljeb, *maces*, najvažniji  dio blagdanskog obreda.

## Molitvenici 
Stoljećima su se liturgijske molitve učile napamet, a molitvenici se koriste tek poslije 9. vijeka. Molitvenik sa svakodnevnim molitvama je Sidur, dok se onaj s blagdanskim molitvama naziva Mahzor. Danas se općenito štampaju s hebrejskim tekstom na desnoj stranici i prijevodom na lijevoj.

## Odvojena jela
Prehrambeni zakoni navode da se meso i mliječni proizvodi ne smiju nalaziti u istom jelu, i moraju se posluživati u odvojenim posudama. Time se čuva vjerska čistoća doma, najvažnijeg središta židovske obitelji.

Kategorija:Judaizam
Janj

200px|mini|desno|Rijeka Janj
200px|mini|desno|Rijeka Janj

**Janj** je rijeka u općini Šipovo. Desna pritoka je rijeke Plive. Ime Janj označava i oblast južno od Šipova prema Kupresu sačinjenu od mnogobrojnih sela, koja se nalaze u i oko kanjona rijeke Janj. Kanjon rijeke Janj je zaštićeni prirodni rezervat. Rijeka Janj je poznata i po turističkoj atrakciji Janjska ostrva gdje se Janj razljeva u mnogobrojne potočiće koji se nakon nekoliko kilometara spajaju. Rijeka Janj je izuzetno bogata pastrmkom i lipljenom, te je zbog toga veoma atraktivna ribolovna mušičarska voda. Rijeka Janj je i izvor pitke vode za općinu Šipovo.

## Reference 
## Vanjski linkovi 
Kategorija:Rijeke u Bosni i Hercegovini
The Guess Who

**The Guess Who** je kanadska rock'n'roll grupa koja je formirana 1962. godine u Wimpegu, Monhati. 1970 godine gitarista Randy Bachman je napustio grupu da bi formirao svoju grupu Bachman Turner Overdrive ili jednostavno BTO. Grupa se raspala 1975. da bi potom 1976. pjevač Burton Cummings započeo sa svojom solo karijerom.

Najpopularnije pjesme su "These Eyes", "Undun" i "American Woman", na kojoj su radili sa mnogo drugih pjevača (između ostalih Lenny Kravitz). Pjesma je korištena u mnogim filmovima (npr. "Austin Powers").

## Članovi 
*Burton Cummings pjevač, klavir, orgulje, i flauta.
*Randy Bachman gitare
*Chad Allen bivsi vokal do 1966 god.
*Kurt Winter solo gitara od '71 god.
*Craig Leskiw ritam gitara od '71 god
*Ashley Greg klavijature (ponekad)
*Gary Peters bubnjevi
*Jim Kate bas-gitara

## Albumi i singlovi 
*Shakin' All Over 1965
*Hey Ho(What You do to Me) 1966
*The Guess Who 1967
*Westfield Soul 1968
*These Eyes 1968
*Laughing 1969
*Canned Wheat 1969
*Undun 1969
*American Woman 1970
*No Time 1970
*No Sugar Tonight/New Mother Nature 1971
*Share the Land 1972
*Albert Flaisher 1972
*Rain Dance 1973
*Star Baby 1973
*Follow Your Daughter Home 1973
*Live at the Paramount 1973(uzivo)
*The Best of the Guess Who 1974
*The Best of the Guess Who 2 1975
*Clap for the Wolfman 1975
*Guess Who's Back 1976
*Way they Were 1986
*Greatest Hits LIVE 1992
*Track Records: The Guess Who Collections 1996
*Greatest Hits 1999
*The Best of the Guess Who(reizdanje) 2000
*Live at the Paramount(reizdanje) 2001
*Greatest Hits(reizdanje) 2002
*The Best of Runnin' Back Through Canada 2005(uzivo CD i DVD)
*The Bachman-Cummings Songbook 2006(Nalaze se pjesme od Guess Who, BTO i Burtona Cummingsa

Kategorija:Kanadske muzičke grupe
Omer (čvor)

* Omer-paša Latas
* Omer ibn el-Hattab - 2. Halifa; (c. 584–644)
* Omer, ime
* Saint Audomar ili Omer, biskup u Thérouanne, Francuska

* Omer (Knjiga Mormona), Jareditski Kralj u Knjizi Mormona
* Aihan Omer, rumunski rukometni trener
* Atila Omer, američki poduzetnik
* Alan Omer, sportista u borilačkim vještinama
* Omer Arbel, kanadski arhitekta
* Saint-Omer, grad u Francuskoj
* Omer, grad u Izraelu
* Omer, grad u Sjedinjenim Američkim Državama
* Omer, najbrža podmornica pogonjena ljudskom snagom
* Omer (jedinica mjere)
Osman

* Osman I, osmanlijski sultan
* Osman II, osmanlijski sultan
* Osman III, osmanlijski sultan
* Osman ibn Affan, treći halifa i pisar, koji je zapisivao Kur'an dok je silazio Muhammedu
* *Osman* (ep), ep hrvatskog književnika Ivana Gundulića
Boris Akunjin

mini|**Boris Akunjin**
**Boris Akunjin** (ruski: **Борис Акунин**) pseudonim je **Grigorija Čhartišvilja** (ruski: **Григорий Шалвович Чхартишвили**) (Tbilisi, 20. maj 1956), gruzijsko-ruskog pisca i esejista.

Od 1956. živi u Moskvi. Radio je kao japanolog sve do 1998, kada objavljuje roman *Azazel*, nakon kojeg se potpuno posvećuje pisanju. Pod pseudonimom *Boris Akunjin* napisao je nekoliko romana i kratkih priča, među ostalim, i serijal *Avanture Erasta Fandorina*. *Azazel* je prvi roman u nizu koji prati zgode mladog detektiva Erasta Fandorina. Radnja romana smještena je u carsku Rusiju. U maniri Sherlocka Holmesa, ali ovog puta onog s istoka, mladi Fandorin rješava slučajeve ubistava. 

## Bibliografija 
* *Azazel* (2004)
* *Levijatan* (2005)

## Reference 
Kategorija:Rođeni 1956.
Kategorija:Živi ljudi
Kategorija:Biografije, Tbilisi
Kategorija:Gruzijski pisci
Kategorija:Ruski pisci
Mustafa Cerić

**Dr. Mustafa ef. Cerić** je bivši reisul-ulema Islamske zajednice u Bosni i Hercegovini i trenutno predsjednik Svjetskog Bošnjačkog kongresa. Jedan je od osnivača Bošnjačke akademije nauka i umjetnosti (BANU).

## Život 
Rođen je 1952. godine u Velikom Čajnu kod Visokog. Osnovnu školu je završio u rodnom mjestu, a Gazi Husrev-begovu medresu u Sarajevu 1972. godine. Diplomirao je na Univerzitetu al-Azhar u Kairu 1978. godine.

Nakon toga radi kao imam (vjersko-prosvjetni referent) u Bijeloj džamiji u Gračanici do 1981. godine. Odlukom Starješinstva biva imenovan za imama u Islamskom kulturnom centru u Chicagu. U Chicagu završava postdiplomske studije iz islamske teologije na Odsjeku za bliskoistočne jezike i civilizacije gdje i doktorira pred poznatim muslimanskim učenjakom Fazlur Rahmanom s tezom: *A study of the Theology of Abu Mansur al-Maturidi* (Studija o teološkom učenju Ebu Mensura el-Maturidije), 24. 09. 1986. godine. Uporedo s imamskim poslom, predavao je na Američkom koledžu u Čikagu.

Nakon petogodišnjeg imamskog rada i studiranja u Chicagu, vraća se u domovinu na mjesto glavnog imama u Zagrebačkoj džamiji. Njegovim dolaskom Islamska zajednica u Zagrebu poprima savremene oblike rada koji su dotada bili nepoznanica za Islamsku zajednicu. Pod njegovim vođstvom Islamska zajednica u Zagrebu je organizirala tri naučna simpozija: *Mistika u Islamu - tesavvuf*, *Problemi savremenog pristupa islamu* i *Etika u islamu*. Ovaj treći naučni skup imao je internacionalnu dimenziju jer su na njemu uzeli učešće naučnici iz islamskog svijeta, a jugoslavenskoj javnosti su se po prvi put predstavili fizičar i nobelovac Abdus Selam i maležanski filozof Nedžib Atas. Govori arapski i engleski jezik. Oženjen je, ima dvije kćerke i sina. 

### Političko djelovanje 
Na Općim izborima u Bosni i Hercegovini 2014. godine nezavisni je kandidat za člana Predsjedništva Bosne i Hercegovine iz reda bošnjačkog naroda.

## Objavljeni radovi 
* *The challenge of a single Muslim authority in Europe*, European View, 12/2007, Center for European Studies
* *Roots of Synthetic Theology in Islam*
* *A Choice Between War and Peace*
* *European Muslim Declaration* 

## Reference 
## Vanjski linkovi 
* Biografija Mustafe Cerić na dw.com

Kategorija:Rođeni 1952.
Kategorija:Biografije, Visoko
Kategorija:Bošnjaci
Kategorija:Muslimani
Kategorija:Alimi
Kategorija:Članovi BANU
Kategorija:Živi ljudi
Kategorija:Reisul-uleme Islamske zajednice u Bosni i Hercegovini
Atomska masa

thumb|right|210px

**Atomska masa** (Ar) je suma masa čestica koje čine atom, tj. protona (p) i neutrona (n), zajednički zvanih nukleoni. Atomska masa uglavnom dolazi od kombinovane mase protona i neutrona u jezgru, uz manje doprinose elektrona i energije nuklearnog vezivanja. Atomska masa atoma, jona ili atomskih jezgara je nešto manja od zbira masa njihovih sastavnih protona, neutrona i elektrona, po formuli E = mc2.

Izražava se preko jedinice *u*, koja je 1/12 mase jezgre ugljika C12, i iznosi 1,6605*10−27 kg.  Dakle, atomska masa je relativan bezdimenzionalan broj izražen preko baždarene jedinice *u*, koja je u kg.

Atomska masa navedena u periodnom sistemu elemenata odnosi se na elemente koji se nalaze u prirodi, a oni se  često sastoje od nekoliko izotopa zastupljenih u određenim postotcima. Npr. element Bor čine izotopi s 10 i 11 nukleona u prosječnom omjeru 18,83:81,17. Tako se od atomskih masa tih izotopa dobija navedena vrijednost 10,811.

Relativna izotopska masa može se dobiti dijeljenjem atomske mase ma izotopa s konstantom atomske mase mu, što daje bezdimenzionalnu vrijednost. Dakle, atomska masa atoma ugljika-12 je po definiciji 12 Da, ali relativna izotopska masa atoma ugljika-12 je jednostavno 12. Zbir relativnih izotopskih masa svih atoma u molekuli je relativna molekularna masa.

Atomska masa izotopa i relativna izotopska masa odnose se na određeni specifični izotop elementa. Budući da tvari obično nisu izotopski čiste, pogodno je koristiti elementarnu atomsku masu koja je prosječna (srednja) atomska masa elementa, ponderisana količinom izotopa. Bezdimenzionalna (standardna) atomska masa je ponderisana srednja relativna izotopska masa (tipične prirodne) smjese izotopa.

Revizija SI sistema iz 2019. redefinisala je kilogram koristeći Planckovu konstantu (h), poboljšavajući preciznost konstante atomske mase vezivanjem za fiksne fizičke konstante. Iako je dalton i dalje definisan putem ugljika-12, revizija poboljšava sljedivost i tačnost mjerenja atomske mase.

## Također pogledajte 
* Atomski broj
* Jedinica atomske mase
* Izotop
* Relativna molekulska masa

## Vanjski linkovi 
* http://physics.nist.gov/cgi-bin/Compositions/stand_alone.pl?ele=&ascii=html&isotype=some

## Reference 
Kategorija:Hemijske osobine
Kategorija:Kvantna mehanika
Kategorija:Atomi
Afrička unija

**Afrička unija** (**AU**) je kontinentalna unija koju sačinjava 55 država članica smještenih na kontinentu Afrike, s izuzetkom različitih teritorija evropskih posjeda koje se nalaze u Africi. AU je objavljena u Sirte deklaraciji u Sirtu, Libija 9. septembra 1999. godine, pozivajući na uspostavljanje Afričke unije. Blok je osnovan 26. maja 2001. godine u Adis Abebi u Etiopiji i pokrenut je 9. jula 2002. u Južnoafričkoj republici. Namjera AU je da zamijeni Organizaciju afričkog jedinstva (OAU), uspostavljenu 25. maja 1963. godine u Adis Abebi od strane 32 vlade potpisnice. Najvažnije odluke AU donosi Skupština Afričke unije, polugodišnji sastanak šefova država i vlada država članica. Sekretarijat unije, Komisija Afričke unije, ima sjedište u Adis Abebi.

Afrička unija ima nešto više od 1 milijarde ljudi i površinu od oko 29 miliona km2 i uključuje popularne svjetske znamenitosti, uključujući Saharu i Nil. Primarni jezici su arapski, engleski, francuski, portugalski, somalski, španski, svahili i ostali mnogobrojni jezici Afrike. U okviru Afričke unije postoje zvanična tijela kao što su Vijeće za mir i sigurnost i Pan-afrički parlament.

## Članice 
Afrička unija trenutno broji 55 članice od čega je 1 suspendovana iz članstva (Sudan). Uniju čine sve afričke zemlje, iako ranije Maroko nije bio član, jer je većina država podržala prijem države Zapadne Sahare pod imenom Demokratska Arapska Republika Sahara.

Članice ove organizacije su:

## Dešavanja 

* Trenutno suspendovane članice:
**  - 6. juna 2019. godine, AU je suspendovala članstvo Sudana u organizaciji, kao odgovor na navodno zlostavljanje demonstranata od strane vlade.
* Bivše suspendovane članice:
** Centralnoafrička Republika - suspendovana nakon konflikta 2012. - 2013. godine.
** Egipat - suspendovan 2013. godine nakon Egipatske revolucije.
** Gvineja-Bisau - suspendovana nakon puča 2012. godine.
* Bivše članice - posmatrači (države koje su odbijene po članu 29.1 ustava AU, gdje se navodi da samo zemlje Afrike mogu biti članice ove unije):
**  Haiti - Na 18. samitu AU održanog u Addis Abebi 2. februara 2012. godine Haiti je dobio status posmatrača, nakon čega je podnesen formalni zahtjev za pridruženi članstvo.
**  Kazahstan - 14. novembra 2013. godine Kazahstan je dobio status posmatrača nakon što je ratificirao odgovarajuće ugovore u maju iste godine. Ministar vanjskih poslova Erlan Idrisov je postao stalni predstavnik Kazahstana u Afričkoj uniji.
* Bivše članice:
** Maroko - Napustio AU, odnosno tadašnju Organizaciju afričkog jedinstva (OAU) 1984. godine, kada je većina država članica podržala prijem Zapadne Sahare pod imenom Demokratska Arapska Republika Sahara, ali ponovo se učlanio 31. januara 2017. godine.

## Vanjski linkovi 
*African Union  Službena stranica
*Misija Afričke unije u Ujedinjenim narodima

## Reference
Kategorija:Međunarodne organizacije
Kategorija:Afrika
*
Kategorija:Organizacije osnovane 2002.
Atomsko jezgro

[mini|desno|200px|Model atomskog jezgra koji ga prikazuje kao kompaktni snop [Proton|protona (crveno) i neutrona (plavo), dvije vrste nukleona. Na ovom dijagramu, protoni i neutroni izgledaju kao male kuglice slijepljene zajedno, ali stvarno jezgro (kako ga shvata moderna nuklearna fizika) ne može se objasniti na ovaj način, već samo korištenjem kvantne mehanike. U jezgru koje zauzima određeni energetski nivo (na primjer, osnovno stanje), može se reći da svaki nukleon zauzima niz lokacija.]]
**Atomsko jezgro** izgrađeno je od protona i neutrona. Ukupni naboj samog jezgra je pozitivan i zavisi od broja protona. U periodnom sistemu elemenata atomi su poredani upravo po broju protona u jezgri, odnosno atomskom broju koji je naznačen u lijevom donjem indeksu (pr. 1H).

Suma masa protona i neutrona naziva se maseni broj, izražen je u jedinici unificirane atomske mase [u] i naznačen je u lijevom gornjem indeksu (pr. 1.008H).

**Atomsko jezgro** je mala, gusta oblast koja se sastoji od protona i neutrona u centru atoma, a otkrio ju je 1911. godine Ernest Rutherford na Univerzitetu u Manchesteru na osnovu Geiger-Marsdenovog eksperimenta sa zlatnom folijom iz 1909. godine. Nakon otkrića neutrona 1932. godine, Dmitri Ivanenko i Werner Heisenberg su brzo razvili modele za jezgro sastavljeno od protona i neutrona. Atom se sastoji od pozitivno naelektrisanog jezgra, sa oblakom negativno naelektrisanih elektrona koji ga okružuju, a koji su povezani elektrostatičkom silom . Gotovo sva masa atoma nalazi se u jezgru, sa vrlo malim doprinosom elektronskog oblaka . Protoni i neutroni su povezani i formiraju jezgro nuklearnom silom.

Grana fizike koja se bavi proučavanjem i razumijevanjem atomskog jezgra, uključujući njegov sastav i sile koje ga vežu, naziva se nuklearna fizika.

## Također pogledajte 
* Radioaktivnost

## Reference 
## Vanjski linkovi 
* http://www.lightandmatter.com/html_books/4em/ch02/ch02.html  Poglavlje knjige 

* Jezgro – poglavlje iz online udžbenika 
* LIVEChart of Nuclides – IAEA u Java  ili HTML
* Članak o "modelu nuklearne ljuske", koji daje popunjavanje nuklearne ljuske za različite elemente. Pristupljeno 16. septembra 2009.
* Vremenska linija: Subatomski koncepti, nuklearna nauka i tehnologija .

Kategorija:Atomi
Kategorija:Nuklearna hemija
Kategorija:Nuklearna fizika
Kategorija:Subatomske čestice
Kategorija:Radiohemija
Kategorija:Proton
Kategorija:Elektron
Aplacophora

mini|*Epimenia verrucosa*
Ovo su najvjerovatnije najprimitivniji živi mekušci. Jedva liče na ostale. ne posjeduju ljušturu. 
Tijelo im je cilindričnog ili  crvolikog  oblika. Ima plašt koji je prožet krečnjačkim iglicama. Postoji ih oko 100 vrsta. 
Neke nemaju radulu iako je kod ostalih dobro razvijena. Mogu a ne moraju imati škrge. Kod nekih vrsta stopalo je redukovano u uzdužnu brazdu. Oni se kreču pomoću trbušnih treplji. Veličina im je od nekoliko milimetara do 30&nbsp;cm. 
Mogu živjeti nezavisno parazitski; npr Namatomenia na  crvenom koralu.
Jedna vrsta  oskudjeva u pravom stopalu. Ima ljuspastu ploču u obliku štita smještenog pored usnog otvora. Koristi je za kopanje rupa u kojima živi, zarivena u mulj ili pijesak morskog dna. Hrani se mikroorganizmima primjer alge.

## Reference 
## Vanjski linkovi 
* https://archive.org/stream/malacologia211981inst/malacologia211981inst_djvu.txt

Kategorija:Mekušci
NBA 1994/1995.

**NBA sezona 1994-95** je bila 49. sezona NBA lige.

## Događaji sezone 
* Houston Rocketsi postaju prvi prvaci NBA lige koji su startali u doigravanju  sa šeste pozicije u Zapadne konferencije. 
*Sredinom sezone Michael Jordan se vrača u  Chicago Bullse, poslije neuspjele karijere u nižoj bejzbol ligi.

## Konačni poredak 
#### Istočna konferencija
| width="50%" valign="top" |
 
|}

#### Zapadna konferencija
| width="50%" valign="top" |
 
|}

*D - dobivene utakmice
*I - izgubljene utakmice
*% - omjer u procentima
*Z – zaostatak
***Š** – šampioni

## Statistički lideri u sezoni 1994-95 
*ŠI – šut iz igre
*SB – slobodna bacanja
*3PŠ – šut za tri poena

## Reference 
Kategorija:NBA sezone
Hamza ibn Abdul-Muttalib

**Hamza ibn Abdul-Muttalib** (arapski: حمزة بن عبد المطلب‎‎) (568–625), bio je jedan od ashaba i najmlađi amidža posljednjeg islamskog poslanika Muhammeda. Nosio je nadimke Ebu Ammar i Ebu Jaala. Islam je prihvatio 6. godine po početku objave Kur'ana. Nakon prihvatanja islama, zahvaljujući osobenostima kao što su hrabrost, samopouzdanje i čvrsta tjelesna građa, nazvan je i postao poznat po nadimku *Allahov lav*. Poznat je i po tome da je bio prvi koji je ponio islamsku zastavu. Desilo se to 623. kada je kao predvodnik manje skupine poslat kako bi presreo karavanu mušrika iz Mekke koju je predvodio Ebu Džehl.

Poginuo je tokom bitke na Uhudu, 7. ševvala 3. godine po Hidžri (23. mart 625). Tada mu je Muhammed dodijelio nadimak *Prvak šehida*.

## Biografija 
Hamza ibn Abdul-Muttalib je rođen u porodici Benu Hašim, plemena Kurejšija, od oca Abdul–Muttaliba i majke Hale bint Vehb. Iako je nepoznat tačan datum njegovog rođenja, većina islamskih historiografa se slaže da je Hamza ibn Abdul-Muttalib bio dvije godine stariji od Muhammeda, tj. da je rođen 568. Kako je kod Arapa bio običaj da za novorođenče nađu dojilju, za Hamzu izabraše Suvejbu iz plemena Benu Sa'd. S Muhammedom bio je i brat po mlijeku i to s dvije stane: preko Suvejbe i Halime Es-Sa’dijje.

Odlikovao se odličnim vještinama iz oblasti mačevanja, streličarstva i hrvanja, disciplina koje su bile popularne među Arapima toga doba. Volio je lov a opisivan je kao "najjači čovjek Kurejšija i najnepopustljiviji."

Islam nije prihvatio odmah i bio je jedan od dvojice, od ukupno četvorice Muhammedovih amidža koji su dočekali objavu i prihvatili islam. Smatra se da je islam prihvatio 6. godine po objavi tj. 616.

## Također pogledajte 
* Ashabi

## Reference 
Kategorija:Ashabi
Kategorija:Rođeni 568.
Kategorija:Umrli 625.
Kategorija:Biografije, Meka
Brfxxccxxmnpcccclllmmnprxvclmnckssqlbb11116

**Brfxxccxxmnpcccclllmmnprxvclmnckssqlbb** (izgovara se /albin/) je ime djeteta rođenog u Švedskoj godine 1991.

Dječakovi roditelji su planirali da nikada ne daju službeno ime djetetu. To bi bio protest protiv strogog zakona o imenima u Švedskoj. Naime, tamo roditelji mogu dati samo ime izabrano sa spiska hiljadu imena. Ako tu ne nađu odgovarajuće ime, mogu podnijeti žalbu ili slučaj prijaviti sudu.

Regionalni sud je naredio roditeljima da plate kaznu od 5 000 švedskih kruna (oko 550 eura), zbog toga što nisu dali ime do djetetova petog rođendana.

Reakcija na kaznu bio je pokušaj davanja imena od 43 slova, tvrdeći da je to ekspresionističko dostignuće koje oni vide kao umjetničko djelo. Sud je odbacio ime i potvrdio kaznu.

Roditelji su tada probali dati ime A. Sud nije prihvatio naziv djeteta, jer su u Švedskoj zabranjena jednoslovna imena.

Godine 1997. dječak je imao pasoš, ali ne i ime.

Kategorija:Imena
Spomenik prirode

[mini|250px|Spomenik prirode: Cono de Arita ([Argentina)]]
[mini|250px|[Vrelo Bosne]]
**Spomenik prirode** je element prirode koji je nekim aktom države stavljen pod zaštitu kako bi se očuvale njegove izvorne prirodne vrijednosti. Često su to istovremeno i nacionalni parkovi, ali može biti i jedan samostalni objekt, na primjer vrlo staro stablo, ili manja površina jasno odvojena od svoje okoline. Može biti:
* geološki (paleontološki, mineraloški, hidrogeološki, strukturno-geološki, naftno-geološki, sedimentološki i dr.) 
* geomorfološki (špilja, jama, soliterna stijena i dr.) 
* hidrološki (vodotok, vodopad, jezero, izvor i dr.) 
* botanički (rijetki ili lokacijom značajni primjerak biljnog svijeta i dr.) 
* prostorno mali botanički i zoološki lokalitet i drugo.

Pojam "spomenik prirode" potiče od Humboldta iz njegovog opisa putovanja po Americi "Relation historique" gdje on koristi izraz "monumens de la nature".

Obrazloženje zakonske ili drugačije zaštite su rijetkost, jedinstvenost ili ljepota spomenika prirode, kao i njegova vrijednost za nauku ili razumijevanje prirode. Zaštita spomenika prirode sadrži potpunu zabranu bilo kakvog mijenjanja zaštićenog spomenika.
## Kategorija III – spomenik prirode (prema IUCN)
Prema Međunarodnoj uniji za zaštitu prirode i prirodnih resursa, spomenici prirode su zaštićena područja - kategorija III. Definicija prema sadašnjem sistemu uvedenom 1978. i revidiranom 1994. godine je:
:*Zaštićena područja III kategorije izdvajaju se radi zaštite određenog spomenika prirode, a to može biti reljef, morska planina, podmorska pećina, geološka osobenost poput pećine ili čak živa obilježja kao što je drevni šumarak. Općenito su to mala zaštićena područja i često imaju visoku vrijednost za posjetioce.*

## Reference 
Kategorija:Ekologija

Kategorija:IUCN kategorije III
Kategorija:Kategorije zaštićenih područja
Sigirija

mini|Sigirija
**Sigirija** je monolit u Šri Lanki na i u kojem se nalaze ruševine nekadašnjeg utvrđenja. Ime je izvedeno iz riječi "Siha giri" što znači *lavlja stijena*.

1982. je UNESCO proglasio Sigiriju svjetskom kulturnom baštinom.

## Historija 
473. godine je Kassapa, sin jedne od sporednih žena kralja Anuradhapure Dhatusena, ubio oca, i tako preoteo prijestolje zakonitom nasljedniku. Kao kralj Kassapa I vladao je od 473. do 491. a u strahu od polubrata Moggallana, pravog nasljednika, sagradio je utvrdu na Sigiriji. 491. Moggallana se vratio iz izbjeglištva u južnoj Indiji, pobijedio Kassapa i bio zatim kralj od 491. do 508. godine.

## Položaj 
mini|Ostaci utvrđenja
Utvrđenje je bilo sagrađeno na bloku magme jednog erodiranog vulkana koji strši oko 200 metara usred ravnice, i pruža izvanredan pogled na okolinu. Na stijeni su bile sagrađene palače od kojih danas postoje još samo temelji, jer su bile građene od drveta. Izgrađeno je više cisterni u kojima se skupljala kišnica. Cisterne su osiguravale dovoljno pitke vode za slučaj duže opsade.

mini|lijevo|Vrt za odmor
Na zaravni sjeverne uže strane stijene nalaze se ostaci *lavljih vrata*, prema čemu je stijena vjerovatno dobila ime. Od divovske lavlje glave kroz čija usta se prolazilo prije zadnjeg, najstrmijeg dijela uspona na stijenu, danas su ostale sačuvane još dvije velike lavlje šape. 

Oko stijene se nalazio grad, okružen opkopom s vodom. Restaurirani su vrtovi za zabavu i odmor. U njima se nalaze ostaci vodoskoka, paviljona i hramskih kompleksa.

## Freske 
mini|Jedna od freski
Od prilike na sredini uspona prema vrhu, pod jednim ispustom u stijeni, nalaze se freske djevojaka (*Djevojke u oblacima*) s najčešće golim grudima. Danas ih se može vidjeti sa željeznih spiralnih stepenica. Prema jednom zapisu, tu je prvobitno bilo 500 takvih crteža, koje upadljivo liče na freske u Ajanti (Indija). Danas ih se može vidjeti još 22. One su 1970ih dijelom restaurirane. Pri tome su nekima od njih grudi "popravljene". Bradavice su postavljene višlje nego što su bile naslikane u originalu, što se može dobro vidjeti.

## Zid - ogledalo 
Uz put prema vrhu, kratko prije sjeverne ravnine, nalazi se zid - ogledalo. Za kraljevog života je žbuka na tom zidu bila polirana do visokog sjaja. Tu su u vremenu između sedmog i jedanaestog vijeka nastali zapisi, koji su najstariji svjedoci singaleškog pjesništva.
Ovi zapisi imaju veliki značaj za izučavanje singaleškog jezika.

## Vanjski linkovi 
*Sigiriya - The Lion Mountain  

Kategorija:Šri Lanka
Kategorija:Građevine i strukture
Kategorija:Svjetska baština na Šri Lanki
Wiesbaden

**Wiesbaden** je grad u Njemačkoj, središte regije Hessen. Nalazi se na desnoj obali Rajne, odmah prekoputa Mainza, s kojim ga spaja most Theodora Heussa. 2005. godine u njemu je živjelo 274.900 stanovnika.

## Vanjski linkovi 
* https://web.archive.org/web/20120801044844/http://www.wiesbaden.de/ 
* http://www.wiesbadenunddrumherum.de/ 
* http://www.wiesbaden-fotos.de/ 
* https://web.archive.org/web/20070323081351/http://www.noack-immobilien.de/wiesbaden_fotos/galerie/historisch/index.php

Kategorija:Glavni gradovi njemačkih pokrajina
Kategorija:Gradovi u Hessenu
*
Svinjska kuga

[mini|desno|300px|Krvarenja na [bubrezima, karakteristični za svinjsku kugu]]
**Svinjska kuga** je zarazna bolest svinja. Uzročnik pripada grupi RNK virusa. U prirodnim uslovima životinja se zarazi kroz probavni trakt, a izvori zaraze su: životinje u inkubaciji, bolesne životinje, leševi životinja uginulih od svinjske kuge, otpaci te predmeti kontaminirani uzročnikom.

## Oblici bolesti 
* Perakutni oblik - je veoma rijedak; javljaju se diskretne promjene: crvenilo sluznica i na njima sitna krvarenja.
* Akutni oblik - krvarenja na koži, zatim jaka krvarenja na grkljanu, dušniku i u parenhimu pluća. Krupozna pneumonija hemoragičnog karaktera. Karakteristično za svinjsku kugu je gnojni konjuktivitis, tj. očni kapci su sljepljeni zbog sušenja iscjetka.
* Hronični oblik - životinja je mršava, anemična. Karakteristično za hronični oblik je nalaz butona u debelom crijevu.

Kod svinjske kuge javlja se još i povišena temperatura, disanje brzo i otežano. Životinja se teško kreće, uglavnom leži.

## Terapija 
Liječenja nema, može se koristiti hiperimuni serum protiv svinjske kuge i simptomatska terapija. Vrlo je bitna profilaksa sa cjepivom protiv svinjske kuge.

## Reference 
## Vanjski linkovi 
Kategorija:Bolesti svinja
Kategorija:Zarazne bolesti
François-René de Chateaubriand

**François-René de Chateaubriand** (Saint-Malo, 4. septembar 1768. - Pariz, 4. juli 1848.), francuski pisac i diplomat.

Kao mladić bio je na dvoru Louisa XVI, a tokom revolucije otputovao je u Ameriku, tražeći mir u krajevima netaknutim "civilizacijom". Vrativši se nakon osam mjeseci, pridružio se vojsci rojalista, te je ranjen kod Thionvillea i odlazi u London. Napoleon mu je dopustio povratak u zemlju i povjerio mu nekoliko diplomatskih dužnosti. Braneći pretenzije Bourbona na francusko prijestolje, objavio je pamflet *"O Bonaparteu i Bourbonima"* na dan ulaska saveznika u Pariz (31. marta 1814.). Nakon restauracije aktivirao se u političkom životu, a povukao se iz politike nakon Julske revolucije. U svojoj melankoliji i samoći tražio je utočište u kršćanstvu, slavio jednostavnost ljudi koji žive u prirodi i u djelu "Duh kršćanstva" dao očit izraz osjećanju romantičke boli.

## Djela 
* "Mučenici" 
* "Put iz Pariza u Jeruzalem" 
* "Memoari s onu stranu groba"

## Reference 
## Vanjski linkovi 
Kategorija:Francuski pisci
Kategorija:Članovi Francuske akademije
Kategorija:Pjesnici romantizma
Kategorija:Francuski diplomati
Kategorija:Rođeni 1768.
Kategorija:Umrli 1848.
Jean Anouilh

**Jean Anouilh** (Bordeaux, 23. juni 1910. - Lausanne, 3. oktobar 1987.) francuski dramatičar.

Jedan je od istaknutijih predstavnika modernog pozorišta. Napisao je preko 20 drama u kojima prevladavaju pesimizam, zabrinutost za egzistenciju modernog čovjeka te pobuna protiv kompromisa što ih život nameće pojedincu i udaljava ga od ideala iz mladosti. U mnogim njegovim dramama susrećemo antičke teme u modernom ruhu. Njegovi likovi nastupaju u modernom dekoru i pokreću ih osjećaji koji odaju psihu modernih ljudi, ali bit samog sukoba ostaje ista kao u grčkih tragičara Eshila, Sofokla i Euripida.

## Djela 
**Euridika*, 1942.
**Antigona (drama)*, 1944.
**Medeja*, 1953.

## Reference 
Anouilh, Jean
Kategorija:Biografije, Bordeaux
Kategorija:Rođeni 1910.
Kategorija:Umrli 1987.
Abel Bonnard

**Abel Bonnard** (19. decembar 1883 – 31. maj 1968) bio je francuski književnik.

Vrlo rano počeo je pisati pjesme i njegova zbirka "Les Families" objavljena 1906. godine, posve je originalno djelo puno sretnih otkrića koja su mu dala počasno mjesto među suvremenim pjesnicima. Objavljivao je i romane i putopise.

## Djela 
*1906 - *Les Familiers*   
*1908 - *Les Histoires*   
*1908 - *Les Royautés*   
*1913 - *La Vie et l’Amour*   
*1914 - *Le Palais Palmacamini*   
*1918 - *La France et ses morts*   
*1924 - *Notes de voyage : En Chine (1920-1921), 2 vol.*   
*1926 - *Éloge de l’ignorance*   
*1926 - *La vie amoureuse d’Henri Beyle*   
*1927 - *L’Enfance*   
*1928 - *L’Amitié*   
*1928 - *L’Argent*   
*1929 - *Saint François d’Assise*   
*1931 - *Rome*   
*1936 - *Le drame du présent : Les Modérés*   
*1937 - *Savoir aimer*   
*1939 - *L’Amour et l’Amitié*   
*1941 - *Pensées dans l’action*   
*1992 - *Ce monde et moi*

## Vanjski linkovi 
* http://www.academie-francaise.fr/immortels/index.html

Bonnard, Abel
Kategorija:Članovi Francuske akademije
Kategorija:Rođeni 1883.
Kategorija:Umrli 1968.
Guillaume Apollinaire

**Guillaume Apollinaire** (Rim, 26. august 1880. - Pariz, 9. novembar 1918.),legendarni i kontroverzni francusko-poljski pisac i dramatičar. Rodio se kao *Wilhelm Apolinaris de Kostrowitsky*, ali je promijenio ime.

Majka mu je poljska grofica i pustolovka Agnes de Kostrowitsky, a otac mu je navodno italijansko-švicarski diplomat koji ga nikad nije priznao.

Išao je u najbolje škole na Azurnoj obali i drugdje. Sudionik je svih pokreta avangarde, jer se nakon završenih škola otputio u Pariz, gdje postaje ugledni član zajednice boema na Montparnasseu. Sudjelovao je u Prvom svjetskom ratu, gdje je pogođen u glavu. Poslan je na oporavak, ali je manijakalno stvarao, postavivši svoju dramu "Sisa Tiresijina". Pisao je pjesme i prozu. Najpoznatiji je kao autor romana "11.000 udova" i "Iskustva mladog Don Juana".

Prvom do smrti nije htio priznati autorstvo. Volio se elegantno odijevati. Bio je optužen za krađu Mona Lise, ali je oslobođen optužbi. Umro je dva dana prije kraja Prvog svjetskog rata, sa 38 godina, u svom pariskom stanu, od napadaja španske gripe. Imao je izopačen smisao za ljubav, a ova dva romana su polupornografska. Nasljednici su mu David Herbert Lawrence i Henry Miller.

## Reference 
Kategorija:Francuski pisci
Kategorija:Poljski pisci
Kategorija:Biografije, Rim
Kategorija:Rođeni 1880.
Kategorija:Umrli 1918.
André Breton

**André Breton** (Tinchebray (Orne), 19. februar 1896. - Pariz, 28. septembar 1966.), francuski pjesnik i kritičar.

Glavni je teoretičar nadrealizma, koji je ustrajao na prvotnoj liniji, raskrstivši s većinom svojih negdašnjih prijatelja.

Prvu zbirku pjesama *Brdo smjernosti* objavio je 1919. godine, a iste je osnovao s Louis Aragonom i Philippe Soupaltom reviju *Litterature*, u kojoj je 1921. štampan njegov glasoviti nadrealistički tekst *Magnetički prostori*, pisan zajedno sa Soupaltom. Godine 1924. objavio je prvi nadrealistički manifest. Ograđuje se 1936. godine od marksističke struje u pokretu, a 1941. godine sklanja se u Ameriku, nakon što je Petainova cenzura zabranila njegovu *Antologiju crnog humora*. U Pariz se vraća 1946. godine, a sljedeće organizira međunarodnu izložbu nadrealizma.

## Djela 
* Nadja
* Luda ljubav
* Magična umjetnost
* Izgubljeni koraci

## Reference 
Kategorija:Francuski pisci
Kategorija:Biografije, Tinchebray
Kategorija:Rođeni 1896.
Kategorija:Umrli 1966.
André Chénier

**André Chénier** (Carigrad, 30. oktobar 1762. - Pariz, 25. juli 1794.), francuski pjesnik.

Odgojen u duhu filozofa 18. vijeka, sa simpatijom je dočekao revoluciju i učestvovao u osnivanju *Društva prijatelja konstitucije*. Bio je umjerenih pogleda i nije odobravao revolucionarne akcije jakobinaca. Tokom procesa protiv Luja XVI zauzimao se za njegovo oslobođenje, a u odi "Charlotte Corday" odao je priznanje ubici Marata. Osumnjičen je da održava veze s monarhistima i konspirira protiv revolucije te je uhapšen i giljotiran.

Za života objavio je dvije pjesme, a u nedovršenim poemama "Hermes" i "Amerique" htio je dati svoje tumačenje postanka svijeta i formiranja društva. U pjesmama napisanim u zatvoru vidljivi su tragovi njegove osobne tragedije. Inspiriran grčkim i rimskim uzorima te nazvian posljednjim pjesnikom klasicizma i prvim romantičarom. Nakon smrti stekao je slavu i izvan Francuske, pa mu je jednu pjesmu posvetio A. S. Puškinu, a Umberto Giordano je komponirao operu "Andre Chenier" prema libertu Luigija Illica.

## Reference 
Kategorija:Francuski pisci
Kategorija:Biografije, Carigrad
Kategorija:Rođeni 1762.
Kategorija:Umrli 1794.
Kategorija:Francuska revolucija
Simone de Beauvoir

**Simone Lucie Ernestine Marie Bertrand de Beauvoir** (9. januar 1908. - 14. april 1986.) bila je francuska književnica, intelektualka, egzistencijalistička filozofkinja, politička aktivistica te feministička i socijalna teoretičarka. Iako sebe nije smatrala filozofom, imala je značajan uticaj na feministički egzistencijalizam i feminističku teoriju. Napisala je brojne romane, eseje, biografije, autobiografije i monografije o filozofiji, politici i socijalnim pitanjima. Svojim zalaganjem za emancipaciju žena i nekonformističkim duhom zauzela je istaknuto mjesto u francuskom egzistencijalizmu lijeve orijentacije.

Najpoznatija je po djelu *Drugi spol* (1949) u kojem detaljno analizira žensku historiju i savremenu egzistenciju koja je dovela do savremenog feminizma. Među ostalim njenim djelima ističu se memoari *Uspomene dobro odgojene djevojke* (1958) i kraći roman *Veoma blaga smrt* (1964) u kojem je krajnje realistički prikazala posljednje trenutke u životu svoje majke. Bila je poznata i po svojoj otvorenoj i doživotnoj vezi sa francuskim filozofom Jean-Paul Sartreom.

Njen najtrajniji doprinos književnosti su njeni memoari, posebno prvi tom, "Mémoires d'une jeune fille rangeée" (1958), koji ima toplinu i deskriptivnu moć. Osvojila je Goncourtovu nagradu 1954., Jerusalimsku nagradu 1975. i Austrijsku državnu nagradu za evropsku književnost 1978. godine.

## Naslijeđe 
Knjiga *Drugi spol* Simone de Beauvoir smatra se temeljnim djelom u historiji feminizma. Beauvoir je više puta negirala da je feministkinja, ali je na kraju priznala da je feministkinja nakon što je *Drugi spol* postao ključan u svijetu feminizma. Djelo je imalo dubok utjecaj, otvarajući put drugom valu feminizma u Sjedinjenim Državama, Kanadi, Australiji i širom svijeta. Betty Friedan, čija se knjiga *The Feminine Mystique* iz 1963. često smatra uvodnom salvom feminizma drugog vala u Sjedinjenim Državama, kasnije je rekla da je čitanje *Drugog spola* ranih 1950-ih

U jednom trenutku ranih sedamdesetih, Beauvoir se takođe pridružila Francuskoj ligi za ženska prava kao sredstvo za kampanju i borbu protiv seksizma u francuskom društvu. odjekuje u naslovu eseja *Monique Wittig* iz 1981. "Jedan nije rođen kao žena." Judith Butler je koncept odvela korak dalje, tvrdeći da Beauvoirov izbor glagola postati sugerira da je rod proces, koji se stalno obnavlja u tekućoj interakciji između okolne kulture i individualnog izbora.

U Parizu, *Place Jean-Paul-Sartre-et-Simone-de-Beauvoir* je trg na kojem se nalazi Beauvoirino nasljeđe. To je jedan od rijetkih trgova u Parizu koji je službeno nazvan po paru. Par je živio blizu trga u ulici Bonaparte 42.

## Nagrade 
* Goncourtova nagrada (1954)
* Austrijska državna nagrada za evropsku književnost (1978)

## Reference 
Kategorija:Biografije, Pariz
Kategorija:Francuski pisci
Kategorija:Dobitnici Austrijske državne nagrade za evropsku književnost
Kategorija:Rođeni 1908.
Kategorija:Umrli 1986.
Catherine Clément

**Catherine Clément** (Boulogne-Billancourt, 10. februar 1939), francuska sociologinja, književnica.

Bila je dugogodišnja asistentica Vladimira Jankelevitcha na Sorboni, autorica tridesetak eseja i romana. Roman *Martin i Hannah* Clément je napisala inspirirana biografijom Hannah Arendt iz pera Elisabeth Young-Bruehl. Okosnica romana je razgovor dviju žena: Elfride, Heideggerove supruge i Hannah Arendt, njegove nekadašnje ljubavnice. Mlada studentica Hannah i njen sedamnaest godina stariji profesor doživjeli su strasnu ljubav 1924. nakon čega su zauvijek ostali duhovno povezani. Za tu trogodišnju vezu Elfride je saznala tek dvadeset pet godina kasnije, što je bilo razlogom njene duboke mržnje prema Hannah.

*Godine 1975. Heidegger je bolesni starac i Elfride se ne usuđuje zabraniti Hannah da ga posjeti. Tada započinje duga rasprava dviju žena. Hannah optužuje Elfride da je ona glavni inicijator neshvatljivog Heideggerovog pristajanja uz nacizam, a supruga optužuje Hannah da je preljubnica i rušiteljica sretnih brakova. Prilikom tog posjeta dvije starice nemilosrdno se optužuju, mrze, mire. Četiri mjeseca nakon tog susreta Hannah Arendt, umire u New Yorku. U šezdeset devetoj godini Heidegger umire u Freihurgu sljedeće godine u osamdeset i sedmoj godini, dok će Elfride umrijeti 1994. u devedeset i osmoj godini života.
*

## Bibliografija 
### Romani 
* Sultanija (*La Sultane*), 1981.
* Venecijanski Maur (*Le Maure de Venise*), 1983.
* Plava strava (*Bleu Panique*), 1986.
* Za ljubav Indije (''Pour l'amour de l'Inde*), 1993.
* Gospođa (*La Senora*), 1994.
* Theovo putovanje (*Le Voyage de Theo*), 1997.
*Martin i Hannah (*Martin et Hannah*), 1999.

### Esejistika 
* Claude Levi-Strauss ili ustroj i nesreća (*Claude Levi-Strauss ou la structure et le malheur*), 1971.
* Snaga riječi (*Le Pouvoir des mots*), 1974.
* Freudova djeca su umorna (*Les fils de Freud sont fatigues*), 1979.
* Život i legende Jacquesa Lacana (*Vies at legendes de Jacques Lacan''), 1989.

## Izvori 
* Biblioteka Proza, Profil, Zagreb

## Reference 
## Vanjski linkovi 
Kategorija:Francuski pisci
Kategorija:Biografije, Boulogne-Billancourt
Kategorija:Rođeni 1939.
Kategorija:Živi ljudi
Pierre Béarn

**Pierre Béarn** (Bukurešt, Rumunija, 15. septembar 1902. - Pariz, 27. oktobar 2004.), francuski književnik.

Osoba višestrukih vrijednosti, novinar, romansijer, poet, fabulist i humanist, Pierre Béarn, stogodišnjak od 15. juna 2002. Od svojih 9 godina, počinje pisati u argotu, na svom „naravnom“ jeziku. Sa 14 godina, postaje radnik, mehaničar, da bi financijski pomagao svojoj majci, nakon prerane očeve smrti. Taj radnički život nadahnuo mu je pjesmu iz koje je izišao jedan od  slogana majskih „šezdesetosmaša“ métro-boulot-dodo koji razotkriva uslove života radničke klase.

Kao zapovjednik jedne laže za evakuaciju mornara zarobljen je od Nijemaca, i zatvoren u koncentracionom logoru Aintree. Osnovna tematika tadašnje njegove poezije jesu more i rat.
 
Nakon rata odlazi u Afriku kao ataše za štampu. Fasciniran tim kontinentom, donijet će otuda jedan roman i dobar broj pjesama. Radio animator, on preuzima 1954. emisiju “Poezija nije mrtva”. Godine 1969., kreira jednu tromjesečnu reviju *Most*. Godine 1975. povlači se u Montlhéry koji ga je zarobio svojim spokojstvom i vedrinom, Što će mu omogućiti da napiše još brojna djela. Godine 1998., pojavljuje se prvi tom njegovih sabranih djela «Duga»zatim izlazi «Nebo mog života», kojeg 1999. slijedi drugi tom  “300 basni sadašnjosti”. Treći tom je u pripravi, u njemu će biti pjesnikova ljubavna poezija.

Na nesreću nepriznat od javnosti, Pierre Béarn je ipak primio niz književnih nagrada koje visoko pozicioniraju njegovo djelo: prix Verlaine 1940., le Grand Prix International de Poésie, dodijeljen od generala de Gaullea 1971., le Grand prix de l’Académie française 1981. i le Grand Prix de Poésie de l’Académie française za cjelinu svojih basni godine 1995.

Odlikovan je Kolajnom Pokreta otpora za sudjelovanje u oslobađanju Pariza 1944. kao i Legiju časti 1990., od predsjednika François Mitterranda. Imenovan je časnikom Nacionalnih zasluga 1995. od Jacquesa Chiraca i komandorom Reda umjetnosti i književnosti godine 2000., od ministrice kulture, Catherine Tasca.

Preminuo je 27. oktobra 2004. u svojoj 103. godini života.

## Reference 
Kategorija:Francuski pisci
Kategorija:Biografije, Bukurešt
Kategorija:Rođeni 1902.
Kategorija:Umrli 2004.
Kategorija:Stogodišnjaci
Bajram-paša

**Bajram-paša** bio je bosanski namjesnik od 1621. do 1622. godine. Rodom je iz Bosne i u jednom popisu bosanskih namjesnika zabilježen je pod imenom Džundizade (Vojniković). Dvaput je bio namjesnik Bosanskog vilajeta. Prije namjesnikovanja u Bosni bio je silahdar-aga na carskom dvoru. Zapisano je, dok je bio valija Bosne, da je dao pismeni nalog potčinjenima kojim zabranjuje svako nasilje protiv bosanskih franjevaca. Za njegovog vremena Dubrovčani su zamolili da im se dozvoli slobodna trgovina u svim krajevima carstva, a oni će plaćati 2.500 dukata na ime džizje, što je bilo prihvaćeno. Poginuo je za vrijeme opsjedanja Bagdada.

## Reference 
## Vanjski linkovi 
* Vedad Bišćević, *Bosanski namjesnici osmanskog doba (1463–1878)*, Sarajevo, 2006.

Kategorija:Bosna i Hercegovina u Osmanskom Carstvu
Kategorija:Paše
Kategorija:Veliki veziri Osmanskog Carstva
Alphonse Daudet

**Alphonse Daudet** (Nîmes, 13. maj 1840. - Pariz, 16. decembar 1897.), francuski književnik

Autor je "Tartarinove trilogije", koja je remek-djelo francuske humoristične proze. Daudet je najsnažniji u slikanju napuštenih i progonjenih ljudi gradske periferije. Od ostalih djela izdvajaju se "Pisma iz mog mlina", te drama "Arležanka".

## Reference 
## Vanjski linkovi 
Kategorija:Francuski pisci
Kategorija:Biografije, Nîmes
Kategorija:Rođeni 1840.
Kategorija:Umrli 1897.